I kampene over Frankrike fikk han ni nedskytninger. I slaget om Storbritannia ble det ytterligere åtte luftseire. I 1940 ble han tildelt både Jernkorset og Jernkorsets ridderkors. Våren 1941 fikk JG3 nye Bf 109-fly, og begynte å forberede seg på avreise til østfronten. I juli påberopte han seg sitt 40. nedskutte fly, og like etter fikk han Jernkorset med eikeløv. I september ble han skutt ned bak russernes linjer, men kom seg tilbake til enheten sin uskadd. I oktober gjorde han krav på 29 luftseire, hvorav 5 bombefly på en dag den 8. oktober. Den 11. ble han tildelt Ridderkorset med eikeløv og sverd. Da han 24. oktober 1941 oppnådde sin 100. luftseier, var det bare Werner Mölders som hadde klart det før ham. Så ble han igjen satt på bakken for å drive stabsarbeid.